На основу члана 157. Закона о становању и одржавању зграда („Сл. гласник РС“, број 104/16 и 9/2020-др.закон), члана 32. став 1. тачка 6. Закона о локалној самоуправи („Сл.гласник РС“, бр. 129/2007, 83/2014-др.закон, 101/2016 –др.закон, 47/2018 и 111/2021-др.закон) и члана 37. став 1. тачка 7. Статута Града Ниша („Сл. лист Града Ниша“, број 88/2008, 143/2016 и 18/2019).

 Скупштина Града Ниша на седници од \_\_\_\_\_\_\_\_ 2025. године, донела је

**О Д Л У К У**

**О ИЗМЕНАМА ОДЛУКЕ О ОТКУПУ СТАНОВА**

**Члан 1.**

 У Одлуци о откупу станова ( „Службени лист Града Ниша” бр. 76/2005 и 139/2017) у члану 3. 4. и 6. Речи: „Градска управа Града Ниша–Секретаријат надлежан за имовинско –правне послове“, замењује се речима: „Градска управа за имовину, привреду и заштиту животне средине“.

**Члан 2.**

 Члан 7. став 2 мења се и гласи :

 „Евиденцију о средствима од откупа станова води Градска управа за имовину, привреду и заштиту животне средине, који се стара о наплати уговорене откупне цене стана.“

**Члан 3.**

Члан 8. мења се и гласи :

**„Члан 8.**

 Евиденцију захтева и уговора о откупу станова води Градска управа за имовину, привреду и заштиту животне средине, која примерак уговора о откупу стана или анекса уговора о откупу стана доставља Градској управи за финансије и локалне јавне приходе.“

 **Члан 4.**

Овлашћује се Градска управа за органе Града, грађанска стања и људске ресорсе да сачини и објави пречишћени текст Одлуке о откупу стана .

 **Члан 5.**

 Ова одлука ступа на снагу осмог дана од дана објављивања у „Службеном листу Града Ниша.“

Број:

У Нишу,

**СКУПШТИНА ГРАДА НИША**

 Председник

 Проф. др Игор Новаковић